เจอกันต้อที่บ้านป้าย้อย เป็นอาหารไทยสไตล์ปักษ์ใต้ค่ะ ชามโตมาก เคยกินมาน่าจะ 25 ปีที่แล้วสมัยปัาย้อยทำเอง เมื่อก่อนอยู่ที่ อ.สะเดาแล้วก็ย้ายร้านไป หากันไม่เจอจนวันนี้ ร้านมาเปิดที่หาดใหญ่โดยรุ่นลูกป้าย้อยเป็นคนทำครัว อร่อยน้อยลงกว่าเดิมหน่อย แต่เพราะเมื่อก่อนมันอร่อยมากๆๆๆๆๆจริงๆ ตอนนี้มันเลยยังอยู่ในระดับที่อร่อยมากอยู่ดี

เมนูก็เป็นเมนูเดิมๆ ร้านขึ้นชื่อที่ยำมะม่วง หมูย่าง เสือร้องไห้ ต้มซุปเนื้อวัว/กระดูกหมู รสชาตกลมกล่อมมาก ใช้ของดีถ้าเป็นกระดูกหมูจะมช้ส่วนกระดูกอ่อนที่เคี้ยวกระดูกได้ ส่วนถ้าเป็นเนื้อวัวจะใช้เนื้อลายติดเอ็นตุ๋นจนนุ่ม กินกับพริกน้ำส้มอย่างแซ่บ

เมนูอื่นก็มีผัดสะตอ แกงส้ม คั่วกลิ้ง รสจัดจ้านมาก น้ำตานองกันทั้งโต๊ะ

อาหารจานใหญ่มาก น้องในร้านเตือนตั้งแต่สั่งอย่างที่สี่แล้วแต่เราหน้าด้านสั่งไป 7 อย่าง ฮ่าๆๆๆอิ่มถึงโพรงจมูกเลย